FutureSex/LoveSounds

FutureSex/LoveSounds (בעברית: סקס עתידי/צלילי אהבה)הוא אלבומו השני של זמר הפופ האמריקאי ג'סטין טימברלייק. טימברלייק היה מעורב בכתיבת כל 13 שירי האלבום ובהפקת 10 מתוכם, יחד עם טימבלנד ודנג'ה ואמנים נוספים. הקלטת האלבום החלה בנובמבר 2005 והוא יצא לחנויות ב-12 בספטמבר 2006. האלבום נמכר ברחבי העולם בלמעלה מ-14 מיליון עותקים ברחבי העולם, תוך שהוא מגיע למעמד של פלטינה ×5 באוסטרליה ובקנדה ולפלטינה ×4 בארצות הברית. האלבום היה מועמד למספר פרסים נחשבים: שני פרסי גראמי בקטגוריות "אלבום השנה" ו-"אלבום הפופ הטוב ביותר", שני פרסי המוזיקה האמריקאית בקטגוריות "אלבום הנשמה המועדף" ו-"אלבום הרוק/פופ המועדף" ולפרס המוזיקה הבריטית בקטגוריה "האלבום הבינלאומי הטוב ביותר". מכל חמש המועמדויות זכה האלבום רק בפרס המוזיקה האמריקאית בקטגוריה "אלבום הנשמה המועדף", אך האלבום זיכה את טימברלייק עצמו במספר פרסים ובשנה שלאחר יציאת האלבום זכה טימברלייק בפרס "הזמר הבינלאומי הטוב ביותר" מטעם ה-BRITS, "זמר הפופ/רוק המועדף" מטעם ה-AMA ו-"זמר השנה" מטעם ה-VMA. מהאלבום יצאו שישה סינגלים: "SexyBack", ‏"My Love", ‏"What Goes Around... Comes Around",‏ "LoveStoned"‏, "Until the End of Time" ו-"Summer Love". ארבעה מתוכם זכו בפרס גראמי: "SexyBack",‏ "My Love"‏, "What Goes Around... Comes Around ו-"LoveStoned". בינואר 2007, לאחר יציאת האלבום, יצא טימברלייק לסיבוב הופעות בשם "FutureSex/LoveShow", במהלכו הופיע 119 פעמים באמריקה הצפונית ובאירופה. מגזין Spin כלל את האלבום במקום ה-101 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019. ב-7 ביולי 2006 שיר ראשון מהאלבום יצא כסינגל - "SexyBack" אשר בביצועו משתתף גם טימבלנד. הסינגל היה הראשון של טימברלייק מאז "I'm Lovin' It"‏ (2003). הסינגל זכה להצלחה רבה והגיע למעמד פלטינה 3× בארצות הברית ולפלטינה 6× בקנדה. גם במצעדי הפזמונים הצליח השיר ובהגיע למקום הראשון בשלושה ממצעדי הבילבורד ביניהם מצעד ההוט 100. השיר הגיע למקום הראשון גם בהממלכה המאוחדת, אירלנד, אוסטרליה, גרמניה, ניו זילנד ונורווגיה, ובטקס הגראמי לשנת 2007 זכה השיר בקטגוריה "תקליט הדאנס הטוב ביותר". עם יציאת האלבום, ב-26 בספטמבר 2006, שיר נוסף מתוכו יצא כסינגל - "My Love" שבביצועו משתתף גם הראפר T.I.‏ "My Love" הצליח גם הוא להעפיל למקום הראשון במצעד הבילבורד הוט 100 ולחמשת המקומות הגבוהים במצעדי פזמונים נוספים ברחבי העולם. השיר גם זכה בפרס גראמי בקטגוריה "שיתוף הפעולה ראפ/שירה הטוב ביותר". "What Goes Around.../...Comes Around" הוא שיר האלבום השלישי שיצא כסינגל, והוא יצא בתאריך 8 בינואר 2007. השיר, שבגרסת האלבום אורך כשבע וחצי דקות, קוצר בשביל הגרסה שיועדה לשידור ברדיו. השיר הגיע למקום הראשון בשלושה ממצעדי הבילבורד: ההוט 100 ומצעד שירי הפופ האמריקאים ובמצעד הבילבורד האירופי. השיר הגיע גם למעמד פלטינה בארצות הברית ולפלטינה כפולה באוסטרליה. השיר היה מועמד לשני פרסי גראמי בקטגוריות "תקליט השנה" ו-"ביצוע הפופ הטוב ביותר לזמרים" בה גם זכה. הסינגל הרביעי משירי האלבום הוא: "Summer Love". הסינגל החמישי משירי האלבום הוא "LoveStoned". השיר זכה בפרס גראמי בקטגוריה "תקליט הדאנס הטוב ביותר". במצעדי הפזמונים הוא הצליח פחות מקודמיו אך בכל זאת הגיע למקום הראשון במצעד ה"דאנס-קלאב" של הבילבורד ובמצעד הטורקי. במצעד ההוט 100 הגיע השיר למקום ה-17. בנובמבר 2007 יצא כסינגל השיר "Until the End of Time" שבביצועו משתתפת גם ביונסה, השיר נכלל רק בגרסה המורחבת של "FutureSex/LoveSounds". הסינגל הגיע למעמד זהב בארצות הברית. מידע על האלבום FutureSex/LoveSounds באתר MusicBrainz מידע על האלבום FutureSex/LoveSounds באתר AllMusic האלבום FutureSex/LoveSounds באתר Discogs ארז שוייצר, רשת הביטחון של ג'סטין טימברלייק, באתר הארץ, 29 בספטמבר 2006 SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית) מידע על FutureSex/LoveSounds, באתר המצעד האוסטרי, ארכיון מידע על FutureSex/LoveSounds, באתר המצעד האיטלקי, ארכיון מידע על FutureSex/LoveSounds, באתר המצעד הגרמני מידע על FutureSex/LoveSounds, באתר מצעד דנמרק מידע על FutureSex/LoveSounds, באתר המצעד הנורווגי מידע על FutureSex/LoveSounds, באתר המצעד של ניו זילנד מידע על FutureSex/LoveSounds, באתר המצעד הספרדי מידע על FutureSex/LoveSounds, באתר המצעד הפורטוגזי, ארכיון מידע על FutureSex/LoveSounds, באתר המצעד הפיני מידע על FutureSex/LoveSounds, באתר המצעד הצרפתי, ארכיון מידע על FutureSex/LoveSounds, באתר המצעד השוודי CERTIFICADOS, Pro-Música Brasil (ב־Brazilian Portuguese)